**Barbara Brantingham Czukor** (født 26. september 1920, død 17. januar 1980), bedre kjent som **Barbara Britton**, var en amerikansk skuespillerinne. Hun spilte i filmer som *Mannen hun ofret seg for* (1944), *Kaptein Kidd* (1945) og *Kampen om gruvene* (1948), samt TV-serier som *Mr. and Mrs. North* og *One Life to Live*. Britton var også var talsperson for kosmetikkmerket Revlon på 1950- og 1960-tallet. Hun døde av kreft 59 år gammel.

Barndom
-------

Barbara Brantingham ble født 26. september 1920 i Long Beach i California. Hun studerte ved Long Beach Polytechnic High School. Mens Brantingham studerte drama ved Long Beach City College, deltok hun i den årlige Tournament of Roses-paraden i Pasadena. Talentspeidere i Hollywood ble interesserte i henne etter å ha sett bilder fra arrangementet i avisen.

Karriere
--------

Brantingham fikk filmkontrakt med Paramount Pictures som 19-åring. Hun begynte å bruke artistnavnet Barbara Britton, men endret ikke navnet sitt offisielt. De to første filmene hun spilte i, *Secret of the Wasteland* og *Louisiana Purchase*, ble utgitt i 1941.

Brittons første rolle i en storfilm var i eventyrfilmen *Urent farvann* (1942), med Ray Milland, John Wayne og Paulette Goddard i hovedrollene. På 1940-tallet spilte hun også blant annet i *Mannen hun ofret seg for* (1944), *Kaptein Kidd* (1945), *Mannen fra Virginia* (1946), *Den uskrevne lov* (1947), *Kampen om gruvene* (1948) og *Loaded Pistols* (1948). På 1950-tallet spilte Britton rollen som Pamela North i mysteryserien *Mr. and Mrs. North*, med Richard Denning i rollen som Jerry North.

Britton fikk en stjerne på Hollywood Walk of Fame i 1960. Hun var talsperson for kosmetikkmerket Revlon fra 1954 til 1968. Britton spilte rollen som Laura Petrie i pilotepisoden til en TV-serie som ble kalt *Head of the Family*. Serien ble senere endret og ble til *The Dick Van Dyke Show*, og Mary Tyler Moore tok over rollen hennes. Brittons siste rolle var som Fran Craig Gordon i såpeoperaen *One Life to Live* i 1979 og 1980. Hun sluttet i serien rundt to måneder før sin død.

Privatliv
---------

Britton giftet seg med den ungarskfødte legen Eugene Czukor i 1945. De to møttes da han behandlet henne for en psykosomatisk lidelse under innspillingen av *Mannen hun ofret seg for*. Ekteparet fikk fire barn sammen, hvorav to døde. En datter var dødfødt og en sønn døde et par dager etter fødselen. Sønnen Ted ble senere forsikringsagent, mens datteren Christina ble skuespillerinne. Britton døde av kreft 17. januar 1980 i sitt hjem på Manhattan i New York City.

Filmografi (utvalg)
-------------------

* 

* 1942 – *Urent farvann*

Referanser
----------

1. ↑   Find a Grave, Find a Grave-ID 17362382[Hentet fra Wikidata]
2. 1 2  Grobaty, Tim (2012). *Location Filming in Long Beach*. The History Press. s. 129. ISBN 978-1609497408.
3. ↑  Lynn, Melda (2. juli 1964). «Luncheon Honors Barbara Britton». *Toledo Blade*.
4. 1 2  «Barbara Britton's Personality Doesn't Match That Blond Hair». *St. Petersburg Times*. 5. mai 1946.
5. 1 2  «Barbara Britton, Broadway, TV Actress, Also Made 32 Movies». *Toledo Blade*. 19. januar 1980.
6. ↑  Anderson, Kevin; Nielsen, Joan (11. oktober 1954). «Love That Bundle Of Britton!». *The Miami News*. [*død lenke*]
7. ↑  Dresner, Lisa M. (2006). *The Female Investigator in Literature, Film, and Popular Culture*. McFarland. s. 73. ISBN 978-1476607733.
8. ↑  «Barbara Britton». Hollywood Chamber of Commerce.
9. 1 2 3  «Barbara Britton, Star of Films, Dies of Cancer». *The Hour*. 19. januar 1980.
10. ↑  Weissman, Ginny (2014). *The Dick Van Dyke Show: Anatomy Of A Classic*. St. Martin's Griffin. s. 5. ISBN 978-1466885011.
11. 1 2  Minoff, Philip (7. august 1954). «Barbara Britton Deplores Face». *Toledo Blade*.

Eksterne lenker
---------------

* (en) Barbara Britton på Internet Movie Database Rediger på Wikidata

* (sv) Barbara Britton i Svensk Filmdatabas Rediger på Wikidata

* (da) Barbara Britton på Filmdatabasen Rediger på Wikidata

* (fr) Barbara Britton på Allociné Rediger på Wikidata

* (en) Barbara Britton på AllMovie Rediger på Wikidata

* (en) Barbara Britton hos The Movie Database Rediger på Wikidata

* (en) Barbara Britton hos Internet Broadway Database Rediger på Wikidata
* (en) Barbara Britton på Internet Off-Broadway Database

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** BNE
 |